Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 5 พ.ค.65
Daily Focus - บล.ฟินันเซีย ไซรัส ประจำวันที่ 5 พ.ค.65
5 พ.ค. 2565

บล.ฟินันเซีย ไซรัส ประเมินแนวโน้มตลาดวันนี้ (5 พ.ค.65) คาด SET Index ฟื้นตัวระยะสั้นในกรอบ 1,650-1665 จุด บรรยากาศการลงทุนที่ผ่อนคลายขึ้นบ้างจากตลาดหุ้นสหรัฐฯที่ฟื้นตัวแรงหลังผลการประชุม FED ออกมาตามคาดสำหรับการขึ้นดอกเบี้ย 0.5% ส่วนการลดขนาดงบดุลโดยรวมไม่แรงตามที่ตลาดเคยประเมินในช่วง 3 เดือนแรก
นอกจากนี้กลุ่มพลังงานคาดได้อานิสงส์จากราคาน้ำมันดิบที่พุ่งแรงหลัง EU เตรียมออกมาตรการแบนน้ำมันรัสเซียเพิ่มเติม แต่อาจกดดันภาคการผลิตอื่นๆจากความกังวลเรื่องต้นทุน ระยะสั้นยังมอง Upside การฟื้นตัวระยะสั้นไม่กว้างและดัชนียังมีแนวโน้มพักตัวในเดือน พ.ค.
อย่างไรก็ตามมองเป็นจังหวะ “สะสมหุ้นพื้นฐาน” ในกรอบ 1,600-1,650 จุด โดยยังคงได้อานิสงส์ระยะกลาง-ยาวจากเศรษฐกิจในประเทศทยอยฟื้นตัวอย่างต่อเนื่องตามการ Reopening โดยเฉพาะอย่างยิ่งการเปิดประเทศเต็มรูปแบบในครึ่งปีหลังนี้ ซึ่งจะช่วยหนุนให้ Fund Flow ยังอยู่ในทิศทางไหลเข้า
โดยกลุ่มที่ชอบยังเป็น Value Domestic และ Reopening Play ที่มี PER/PBV ไม่สูงเทียบกับในอดีตก่อน COVID-19 ได้แก่ กลุ่มธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น ส่วนระยะสั้นเลือกเก็งกำไรหุ้นที่คาดผลประกอบการไตรมาส 1/65 – ไตรมาส 2/65 แข็งแกร่ง
หุ้สำหรับหุ้นเด่นวันนี้ : NSL แนะนำ “ซื้อ” ราคาเป้าหมาย 21 บาท คาดกำไรไตรมาส 1/65 โต 34% จากไตรมาสก่อน, +5% จากปีก่อน จากปริมาณขายที่แข็งแกร่งและมีการปรับขึ้นราคาสะท้อนต้นทุนเนื้อสัตว์ที่เพิ่มขึ้น คาดรายได้โต +18% จากปีก่อน สูงกว่า SSSG ของ CPALL
ส่วนแนวโน้มกำไรยังดูดีต่อเนื่องในไตรมาส 2/65 เพราะเข้าสู่ช่วง High Season รวมถึง Traffic เข้า 7-11 ที่ฟื้นตัว คาดกำไรปี 2565 โต 30% จากปีก่อน ให้แนวรับ 16.30//16 บาท แนวต้าน 16.80-17//17.50 บาท